+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

1.  งบการเงิน

  (1) รายงานการสอบบัญชี

รายงานของผู้สอบบัญชีรับอนุญาต

เสนอต่อผู้ถือหุ้นและคณะกรรมการของ

บริษัท เพรซิเดนท์ เบเกอรี่ จำกัด (มหาชน)

ข้าพเจ้าได้ตรวจสอบงบดุล ณ วันที่ 31 ธันวาคม 2545 และ 2544 งบกำไรขาดทุน
งบแสดงการเปลี่ยนแปลงในส่วนของผู้ถือหุ้นและงบกระแสเงินสด
สำหรับปีสิ้นสุดวันเดียวกันของแต่ละปีของบริษัทเพรซิเดนท์ เบเกอรี่ จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

นอกจากที่จะกล่าวในวรรคถัดไป
ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบ การเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าไม่ได้เข้าสังเกตการณ์ตรวจนับสินค้าคงเหลือและวัสดุซ่อมบำรุง ณ วันที่ 31 ธันวาคม 2544
ซึ่งแสดงอยู่ในงบการเงินเป็นจำนวน 35.24 ล้านบาท และ 21.55 ล้านบาท ตามลำดับ
เนื่องจากในขณะนั้นข้าพเจ้ายังมิได้รับการแต่งตั้งให้เป็นผู้สอบบัญชีของบริษัท
ข้าพเจ้าได้สังเกตการณ์ตรวจนับสินค้าคงเหลือและวัสดุซ่อมบำรุง ณ วันที่ 29 เมษายน 2545
แต่ไม่สามารถกระทบยอดสินค้าคงเหลือและวัสดุซ่อมบำรุง ณ
วันตรวจนับไปยังยอดสินค้าคงเหลือและวัสดุซ่อมบำรุง ณ วันที่ 31 ธันวาคม 2544 ได้
เนื่องจากบริษัท ไม่ได้เก็บใบรับสินค้าสำเร็จรูปจากการผลิตไว้
และข้าพเจ้าไม่สามารถใช้วิธีการตรวจสอบอื่นให้เป็นที่พอใจในความถูกต้องของปริมาณและมูลค่าของสินค้าคงเหลือและวัสดุซ่อมบำรุงดังกล่าว
ซึ่งอาจมีผลกระทบต่อมูลค่าของสินค้าคงเหลือปลายงวดและต้นทุนขายในงบการเงินของบริษัทได้

หน้า 34

ข้าพเจ้าเห็นว่า
ยกเว้นผลต่อรายการปรับปรุงที่อาจมีขึ้นต่องบการเงินถ้าหากข้าพเจ้าสามารถตรวจสอบบัญชีสินค้าคงเหลือและวัสดุซ่อมบำรุงให้เป็นที่พอใจในความถูกต้องดังกล่าวในวรรคที่สาม
งบการเงินข้างต้นนี้แสดงฐานะการเงิน ณ วันที่ 31 ธันวาคม 2545 และ 2544 ผลการดำเนินงาน
การเปลี่ยนแปลงในส่วนของผู้ถือหุ้นและกระแสเงินสดสำหรับปีสิ้นสุดวันเดียวกันของบริษัท เพรซิเดนท์
เบเกอรี่ จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ความเห็นของข้าพเจ้ายังคงไว้อย่างเดิม แต่ข้าพเจ้าให้ข้อสังเกตต่อหมายเหตุประกอบงบการเงินข้อ
16
บริษัทได้เปลี่ยนแปลงนโยบายการบัญชีเกี่ยวกับการคำนวณต้นทุนของสินค้าคงเหลือจากวิธีเข้าก่อน -
ออกก่อนมาเป็นวิธีถัวเฉลี่ย

นายอนุรักษ์ ลีลาปิยมิตร

ผู้สอบบัญชีรับอนุญาต เลขทะเบียน 3462

บริษัท บีดีโอ ริชฟิลด์ จำกัด

กรุงเทพฯ : 29 มกราคม 2546

หน้า 35

(2) ตารางสรุปงบการเงิน ของ บริษัท เพรซิเดนท์ เบเกอรี่ จำกัด (มหาชน)

งบดุล

[]

หน้า 36

  งบกำไรขาดทุน

  []

หน้า 37

[]หน้า 37.1

(3) อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

[]

หน้า 38

  12.2 คำอธิบายและการวิเคราะห์ฐานะการเงินและผลการดำเนินงาน

  1. ผลการดำเนินงาน

  1.1 ภาพรวมของผลการดำเนินงานที่ผ่านมา

บริษัทมียอดขายที่เติบโตขึ้นมาเป็นลำดับและมีการขยายการลงทุนอย่างต่อเนื่อง
โดยรายได้หลักของบริษัทมาจากการขายซึ่งคิดเป็นประมาณร้อยละ 99 ของรายได้รวมของบริษัท
สำหรับปี 2545 มีรายได้จากการขายจำนวน 1,363 ล้านบาท เพิ่มขึ้นร้อยละ 2.5
เมื่อเทียบกับปีก่อน และรายได้อื่นปี 2545 จำนวน 9.43 ล้านบาท เพิ่มขึ้นร้อยละ 108.77
เมื่อเทียบกับปีก่อน โดยรายได้จากการขายเพิ่มขึ้นมีสาเหตุมาจาก
บริษัทได้ออกผลิตภัณฑ์ใหม่ในช่วงครึ่งปีหลัง
และขยายหน่วยขายในการกระจายสินค้าสู่ผู้บริโภคออกไปตามเขตปริมณฑลและตามจังหวัดต่างๆเพิ่มขึ้น
ประกอบกับบริษัทฯได้จัดรายการส่งเสริมการขายตลอดทั้งปี เพื่อกระตุ้นยอดขาย อย่างไรก็ดี
เนื่องจากภาวะการแข่งขันที่สูงมากของผู้ประกอบการธุรกิจร้านอาหารฟาสต์ฟู้ดในปีที่ผ่านมา
ทำให้อัตราการขยายตัวของยอดขายรวมเพิ่มขึ้นไม่มากนัก
ส่วนรายได้อื่นเพิ่มขึ้นเนื่องจากได้รับเงินชดเชยช่วยเหลือค่าการตลาดจากการซื้อส่วนผสมในการผลิตขนมปังและเบเกอรี่ในประเทศสหรัฐอเมริกา
โดยได้รับสิทธิในการใช้เครื่องหมายการค้า Roman Meal ทั้งนี้บริษัทมีกำไรสุทธิ 85.72 ล้านบาท
ลดลงเล็กน้อยเมื่อเทียบกับปีก่อน เนื่องจาก
ภาวะเศรษฐกิจโดยรวมในช่วงต้นปีผู้บริโภคส่วนใหญ่ใช้จ่ายกันอย่างระมัดระวังพฤติกรรมการซื้อสินค้าของผู้บริโภคจึงเป็นการเลือกซื้อโดยคำนึงถึงราคาและคุณภาพของสินค้าเป็นหลัก
บริษัทจึงดำเนินนโยบายราคาขายปลีกอ่อนตัว คือราคาสินค้าจะไม่ปรับตัวสูงขึ้นในสัดส่วนเดียวกัน
เพื่อให้สอดคล้องกับกำลังซื้อของผู้บริโภค โดยการควบคุมและลดต้นทุนขายและค่าใช้จ่ายต่าง ๆ
เพื่อรักษาอัตรากำไรของบริษัท แต่บริษัทยังคงรักษามาตรฐานและคุณภาพผลิตภัณฑ์มาโดยตลอด

1.2 ผลการดำเนินงานที่ผ่านมาของผลิตภัณฑ์

1. รายได้จากการขาย

รายได้จากการขายผลิตภัณฑ์ในสายธุรกิจค้าส่ง ได้แก่ ขนมปังชนิดแผ่น มียอดขายเพื่มขึ้นร้อยละ
6.07 เมื่อเทียบกับปีก่อน เนื่องจากการจัดกิจกรรมส่งเสริมการขายตลอดทั้งปีเพื่อกระตุ้นยอดขาย

รายได้จากธุรกิจค้าปลีก ได้แก่ Deliya by Farmhouse , Madame Marco ,
ขนมไหว้พระจันทร์ตราฟาร์มเฮ้าส์ , Good Morning Farmhouse เพิ่มขึ้นร้อยละ 35.43
เมื่อเทียบกับปีก่อน ส่วนหนึ่งมาจากบริษัทขยายการเปิดร้าน Deliya by Farmhouse ทั้ง 4 สาขา
ทำให้ยอดขายของผลิตภัณฑ์ ดังกล่าวเพิ่มขึ้น ประกอบกับผลิตภัณฑ์ Madame Marco
ซึ่งขายตามฤดูกาล มียอดขายเพิ่มขึ้น 24.50 เมื่อเทียบกับปีก่อน
เนื่องจากคุณภาพของผลิตภัณฑ์และการบริการจัดส่งฟรีทั่วกรุงเทพ และปริมณฑล ที่เป็น The
Excutive Cake Service มาโดยตลอด

รายได้จากการขายสายธุรกิจฟาสต์ฟู้ด และร้านอาหาร/ภัตตราคาร ได้แก่ ขนมปังแฮมเบอร์เกอร์ ,
ฮอทดอก , เกล็ดขนมปัง และ ขนมปังป่นปรุงรส ลดลงเป็นร้อยละ 23.75
สาเหตุมาจากปริมาณการสั่งซื้อขนมปังแฮมเบอร์เกอร์
จากลูกค้าผู้ประกอบธุรกิจร้านอาหารฟาสต์ฟู้ดลดลง ในช่วงแรกของปี แต่อย่างไรก็ดี
ยอดสั่งซื้อของธุรกิจดังกล่าว ในช่วงปลายปีมียอดสั่งซื้อเพิ่มขึ้น จึงทำยอดขายรวมของบริษัท ในปี
2545 เพิ่มขึ้นเล็กน้อย เมื่อเทียบกับปีก่อน

หน้า 39

[]

2. ค่าใช้จ่าย

ต้นทุนขายของบริษัทฯ ในปี 2545 มีมูลค่า 878 ล้านบาท คิดเป็น ร้อยละ64
ของรายได้จากการขาย ลดลงเล็กน้อยเมื่อเทียบกับปีก่อน ค่าใช้จ่ายในการขายและบริหาร จำนวน
367 ล้านบาท คิดเป็นร้อยละ 27 ของรายได้จากการขาย เพิ่มขึ้นร้อยละ 12 เมื่อเทียบกับปีก่อน
เนื่องจากในปีนี้ เป็นปีครบรอบ 20 ปีของบริษัทจึงมีค่าใช้จ่ายในการจัดกิจกรรมทางการตลาดเพิ่มขึ้น
ประกอบกับภาวะการแข่งขันที่สูงขึ้น ทำให้บริษัทฯมีค่าใช้จ่ายในการส่งสริมการขายเพิ่มขึ้น

 3. กำไรสุทธิ

บริษัท มีอัตรากำไรสุทธิอยู่ที่ระดับร้อยละ 6.24 ลดลงเล็กน้อยเมื่อเทียบกับปีก่อน
โดยมีสาเหตุหลักมาจาก ยอดขายขนมปังแฮมเบอร์เกอร์ที่ลดลง
และค่าใช้จ่ายในการส่งเสริมการขายที่เพิ่มขึ้น ทั้งนี้
โดยปกติอัตรากำไรสุทธิครึ่งปีหลังจะดีกว่าครึ่งปีแรกเนื่องจากผลทางด้านฤดูกาล
ซึ่งยอดขายของบริษัทจะสูงขึ้นประกอบกับสินค้าประเภทขนมเค้กซึ่งจำหน่ายในช่วงปลายปีจะมีอัตรากำไรที่สูงกว่าสินค้าปกติ
และอัตรากำไรขั้นต้นสูงขึ้นจากปีก่อนร้อยละ 1.38 เนื่องจากยอดขายที่เพิ่มขึ้นร้อยละ 2.46
ในขณะที่ต้นทุนขาย ลดลง

4. อัตราผลตอบแทนผู้ถือหุ้น

บริษัทมีอัตราผลตอบแทนผู้ถือหุ้น ในปีนี้อยู่ที่ร้อยละ 12.07 ซึ่งลดลงจากปีก่อน เนื่องจากในปี 2545
บริษัทออกหุ้นเพิ่มทุนเสนอขายแก่กรรมการและพนักงานและประชาขนทั่วไป
ทำให้ส่วนของผู้ถือหุ้นเพิ่มขึ้น ในขณะที่ กำไรสุทธิของปีลดลง
แต่อย่างไรก็ดีบริษัทมีนโยบายจ่ายเงินปันผล ไม่ต่ำกว่าร้อยละ 50 ของกำไรสุทธิหลังหักภาษีเงินได้
และหลังหักสำรองตามกฎหมาย ทั้งนี้ การจ่ายเงินปันผลดังกล่าวอาจมีการเปลี่ยนแปลงได้
ขึ้นอยู่กับผลการดำเนินงาน ฐานะการเงิน และแผนงานการลงทุนของบริษัท

หน้า 40

2.  ฐานะการเงิน

  2.1 สินทรัพย์

สินทรัพย์รวมของบริษัทในปี 2545 เพิ่มขึ้นร้อยละ 17.75 เนื่องจากบริษัท ขยายการลงทุนในเครื่อง
เครื่องจักรต่าง ๆ เพื่อขยายกำลังการผลิต อาทิเช่น
เครื่องจักรสำหรับการผลิตขนมปังเบอร์เกอร์บัน ในส่วนนี้ได้จ่ายเงินแล้ว จำนวน 195 ล้านบาท
และการด้อยค่าของสินทรัพย์เป็นการด้อยค่าของเงินลงทุนใน บริษัท เทรชเชอร์ฮิลล์ จำกัด
ซึ่งบริษัทจะบันทึกลดราคาตามบัญชีของเงินลงทุนให้เท่ากับมูลค่าที่จะได้รับคืน
โดยจะเห็นว่าเงินลงทุนลดลง เนื่องจากบริษัท เทอชเชอรฮิลล์ จำกัด
มีผลดำเนินงานขาดทุนสะสมเพิ่มขึ้น

สำหรับระยะการเก็บหนี้เฉลี่ยของบริษัท 37 วัน เพิ่มขึ้นจากปีก่อน 5 วัน เนื่องจากลูกหนี้การค้าที่
เป็นคอนวีเนี่ยนสโตร์ขยายสาขาใหม่เพิ่มขึ้น ทำให้จำนวนลูกหนี้การค้าเพิ่มขึ้น 24.62 ล้านบาท
เมื่อเทียบกับปีก่อน และบริษัทได้สำรองค่าเผื่อหนี้สงสัยจะสูญจำนวน 0.53 ล้านบาท
ซึ่งเพียงพอสอดคล้องกับความเป็นจริงแล้ว แต่อย่างไรก็ดี บริษัทไม่มีปัญหา ในเรื่องหนี้เสีย
ระยะเวลาขายสินค้าสำเร็จรูปเฉลี่ยในปี 2545 อยู่ในช่วง 0.5 วัน
เนื่องจากผลิตภัณฑ์ของบริษัทเป็นสินค้าสดจึงทำให้อัตราหมุนเวียนสินค้าสำเร็จรูปคงเหลือของบริษัทอยู่ในระดับที่สูงมาก

ข้อมูลอายุลูกหนี้การค้า ณ วันที่ 31 ธันวาคม 2545

  ------------------------------------- ----------------- -----------------
  วัน                                    จำนวนเงิน (บาท)    % ของลูกหนี้การค้ารวม

  ไม่เกิน 6 เดือน                          153,873,176       99.82%

  มากกว่า 6 เดือน ถึง 12 เดือน              197,703           0.12%

  มากกว่า 12 เดือนขึ้นไป                    73,852            0.04%

  รวม                                   154,144,731       100.00%
  ------------------------------------- ----------------- -----------------

2.2 สภาพคล่อง

บริษัท มีกระแสเงินสดรับสุทธิจากการดำเนินงาน 222.98 ล้านบาท เพิ่มขึ้นจากปีก่อน
สาเหตุหลักมาจากการที่บริษัท มีกำไรจากการดำเนินงาน กระแสเงินสดใช้ไปในจากการลงทุน
334.01 ล้าน เพิ่มขึ้นจากปีก่อนสาเหตุหลักๆจะเป็นการลงทุนในสินทรัพย์ถาวร
และกระแสเงินสดรับสุทธิจากการจัดหาเงิน 31.45 ล้านบาท สาเหตุหลักมาจาก
การรับเงินจากค่าหุ้นเพิ่มทุน จึงทำให้เงินสดสุทธิคงเหลือในวันสิ้นงวดในปี 2545 ลดลง จำนวน
79.59 ล้านบาท อัตราส่วนสภาพคล่องโดยรวมของบริษัทอยู่ในระดับที่ดีมาโดยตลอด
ซึ่งเป็นผลมาจากบริษัทมีรายได้เป็นเงินสดถึงร้อยละ 40 ของรายได้จากการขาย ในปี2545
อัตราส่วนสภาพคล่องและอัตราส่วนสภาพคล่องหมุนเร็วลดลงเหลือเพียง 0.67 เท่า และ 0.56
เท่า ตามลำดับ เนื่องจากการจ่ายเงินปันผล จำนวน 225 ล้านบาท ทำให้เงินสดลดลง นอกจากนี้
ผู้สอบบัญชีได้จัดกลุ่มรายการทางบัญชีใหม่โดยแยกรายการวัสดุซ่อมบำรุงจากเดิมซึ่งรวมอยู่ในรายการสินค้าคงเหลือไปเป็นรายการสินทรัพย์ไม่หมุนเวียนแทน
และส่วนหนึ่งมาจากหนี้สินหมุนเวียนที่เพิ่มขึ้น ร้อยละ 10.74 สาเหตุจาก
บริษัทออกตั๋วสัญญาใช้เงินที่เพิ่มขึ้น 65 ล้านบาท และเจ้าหนี้อื่น ค่าเครื่องจักร
และค่าซ่อมบำรุงเครื่องจักรที่เพิ่มขึ้น

2.3 แหล่งที่มาของเงินทุน

หน้า 41

(1) หนี้สิน

หนี้สินรวมทั้งสิ้น 431.07 ล้านบาท
เพิ่มขึ้นเนื่องจากกู้ยืมจากธนาคารเพื่อใช้ชำระค่าเครื่องจักรผลิตขนมปังเบอร์เกอร์บัน อย่างไรก็ตาม
การเพิ่มขึ้นของหนี้สินดังกล่าวเป็นเพียงในระยะสั้นเท่านั้น

(2) ส่วนของผูถือหุ้น

บริษัทมีส่วนของผู้ถือหุ้น 722.65 ล้านบาท เพิ่มขึ้น เนื่องจากบริษัท มีกำไรสุทธิ ในปี 2545จำนวน
85.72 ล้านบาท และมาจากการจำหน่ายหุ้นสามัญเพิ่มทุน จำนวน 7.5 ล้านหุ้น
ทำให้มีทุนจดทะเบียนเพิ่มขึ้น75 ล้านบาท และมีส่วนเกินมูลค่าหุ้นเพิ่มขึ้น 89.58 ล้านบาท
หลังหักค่าธรรมเนียมในการประกันการจำหน่ายหุ้นเพิ่มทุน และการเป็นหลักทรัพย์จดทะเบียน

(3) ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้นของบริษัท 0.60 เท่า อยู่ในระดับต่ำ สะท้อนให้เห็นเสถียรภาพ
โครงสร้างเงินทุนของบริษัทและความสามารถในการชำระหนี้ของบริษัท
ส่งผลให้บริษัทมีความสามารถในการกู้ยืมเงินเพื่อใช้เป็นแหล่งเงินทุนสำหรับการขยายงานในอนาคตได้อีกมาก

หน้า 42